b'\n_START_ARTICLE_\nLabinska republika\n_START_PARAGRAPH_\nLabinska republika je bila kratkotrajna samoupravna republika, ki so jo razglasili med rudarsko stavko v Labinu 2. marca 1921. _NEWLINE_Po razpadu Avstroogrske leta 1918 je Istra po sporazumu iz Londonskega pakta pri\xc5\xa1la pod upravo Italije. Italijanske oblasti so kmalu pri\xc4\x8dele z nasilnim poitalijan\xc4\x8devanjem slovanskega prebivalstva. Novoogranizirani oddelki fa\xc5\xa1istov so predhodno \xc5\xbee napadli sindikalne voditelje v rudniku Ra\xc5\xa1a, zato je v Labinu pribli\xc5\xbeno 2000 rudarjev ustavilo delo in protestiralo proti napadom in skoraj su\xc5\xbeenjskim odnosom uprave rudnika._NEWLINE_Med stavko so rudarji zasedli rudnik, organizirali so organe oblasti, postavili protifa\xc5\xa1isti\xc4\x8dne stra\xc5\xbee in razglasili republiko._NEWLINE_Italijanske oblasti so z vojsko upor zadu\xc5\xa1ile 8. aprila 1921.\n_START_SECTION_\nPrva antifa\xc5\xa1isti\xc4\x8dna vstaja na svetu\n_START_PARAGRAPH_\nKer so fa\xc5\xa1isti v Italiji uradno pri\xc5\xa1li na oblast leta 1922, sta stavka in ustanovitev labinske republike uvr\xc5\xa1\xc4\x8data med prve oblike upora proti fa\xc5\xa1izmu.'